Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta /* KOM/2009/0075 lopull. - COD 2007/0233 */





[pic] | EUROOPAN YHTEISÖJEN KOMISSIO | Bryssel 17.2.2009 KOM(2009) 75 lopullinen 2007/0233 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta 2007/0233 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta 1. TAUSTAA Päivä, jona ehdotus on toimitettu Euroopan parlamentille ja neuvostolle (asiakirja KOM(2007) 653 lopullinen – 2007/0233 (COD): | 30. lokakuuta 2007 | Päivä, jona Euroopan keskuspankki on antanut lausuntonsa: | 3. maaliskuuta 2008 | Päivä, jona Euroopan parlamentti on antanut lausuntonsa ensimmäisessä käsittelyssä: | 23. syyskuuta 2008 | Päivä, jona yhteinen kanta on vahvistettu: | 16. helmikuuta 2009 | 2. KOMISSION EHDOTUKSEN TAVOITE Ulkomaankaupan tilastoihin (Extrastat) kirjataan jäsenvaltioiden ja EU:n ulkopuolisten maiden välinen tavaroiden tuonti ja vienti. Nämä tiedot ovat olennaisen tärkeitä EU:n talous- ja kauppapolitiikan harjoittamisen ja yksittäisten hyödykkeiden markkinatilanteen muutosten analysoinnin kannalta. Ulkomaankaupan tilastot sisältävät kuukausittaiset tiedot tuonnin ja viennin arvosta ja määrästä jaoteltuna ilmoittavan jäsenvaltion ja kumppanivaltion, yhdistetyn tullitariffi- ja tilastonimikkeistön mukaisen hyödykkeen luokituksen, kuljetusmuodon sekä tullikohtelun mukaisesti. Tilastot perustuvat tietoihin, jotka saadaan tulli-ilmoituksista. Tilastojen laatimiseen vaikuttavat uudistetulla tullikoodeksilla[1] käyttöön otetut muutokset. Jotta voidaan varmistaa tilastojen hyvä laatu myös tulevaisuudessa, tilastojärjestelmää on mukautettava. Tämä on päällimmäisenä tarkoituksena kumottaessa neuvoston asetus (EY) N:o 1172/95 ja ehdotettaessa uutta ulkomaankaupan tilastoja koskevaa asetusta. - Asetus sisältää täsmällisempää tietoa tietolähteistä, joita on käytettävä, kun erilaisia yksinkertaistettuja tullimenettelyjä otetaan käyttöön. - Asetuksessa säädetään lisäksi jäsenvaltioiden välisestä tiedonvaihtojärjestelmästä, jota edellytetään uudistetun tullijärjestelmän puitteissa. - Asetuksella tehdään mahdolliseksi tilastojen laatiminen ja levittäminen määräjäsenvaltion ja todellisen vientijäsenvaltion mukaan. Näin vältetään kohdentamasta väärin kauppaa, johon keskitetty tulliselvitys ja niin kutsuttu ”Rotterdam-ilmiö”[2] vaikuttavat. - Asetuksessa vastataan myös uusiin käyttäjien tarpeisiin, sillä siinä säädetään uusien kaupan tilastojen laatimisesta yritysten ominaisuustietojen mukaan ja laskutusvaluutan ja liiketoimen luonteen mukaan jaoteltujen tietojen toimittamisesta. Tästä koituu vastaajille vähän tai ei ollenkaan uusia raportointivaatimuksia. - Lisäksi asetuksessa otetaan käyttöön parempi järjestelmä ulkomaankaupan tilastojen laadun arvioimiseksi. 3. YHTEISTÄ KANTAA KOSKEVAT HUOMAUTUKSET 3.1. Yleistä Euroopan parlamentti antoi 23. lokakuuta 2008 ensimmäisessä käsittelyssä lausuntonsa, jossa hyväksyttiin 35 tarkistusta komission ehdotukseen. Tarkistuksista 8 (tarkistukset nro 1–4, 8, 16, 17 ja 19) ei koskenut kaikkia kieliversioita, eikä niistä näin ollen äänestetty. Komissio hyväksyi Euroopan parlamentin ensimmäisessä käsittelyssä hyväksymistä 27 tarkistuksesta 24 joko kokonaan tai periaatteessa. Näillä tarkistuksilla vahvistetaan komiteamenettelyä tai ne koskevat termejä, oikeudellisia viittauksia tai komission ehdotuksen tarkoitusta (johdanto-osan kappaleet) muuttamatta uudistuksen perustavoitteita. Ne eivät aiheuta komission kannalta ongelmia. Mitä tulee kolmeen muuhun tarkistukseen, komissio ja neuvosto hyväksyvät yhden tarkistuksen (tiedonvaihtoa käsittelevä tarkistus nro 26) osittain, ja toinen on sisällytetty yhteiseen kantaan (tuontikiintiöitä koskevien tietojen keräämisestä luopumista koskeva tarkistus nro 18), vaikka sen hyväksymistä ei suositeltu komission kannassa, joka käsitteli parlamentin ensimmäisessä käsittelyssä 23. syyskuuta 2008 hyväksymiä tarkistuksia. Molemmat toimielimet (neuvosto ja komissio) hylkäsivät kolmannen tarkistuksen (tarkistus nro 27, joka käsittelee tilastojen keräämättä jättämistä, jos tulli soveltaa itsearviointia). Neuvoston yhteiseen kantaan on sisällytetty joitakin tietolähteitä ja tiedonvaihtojärjestelmää koskevia lisätarkennuksia sekä teknisiä tai sanamuotoon liittyviä tarkennuksia. Komissio voi hyväksyä kaikki nämä muutokset. Komissio katsoo, että yhteinen kanta on kaiken kaikkiaan linjassa ehdotuksen lähestymistavan ja päämäärien kanssa, ja antaa siksi tukensa yhteiselle kannalle siinä muodossa kuin se tällä hetkellä on. 3.2. Yksityiskohtaiset huomiot 3.2.1. Komission hyväksymät Euroopan parlamentin tarkistukset, jotka on sisällytetty yhteiseen kantaan kokonaan, osittain tai periaatteessa Parlamentin hyväksymistä 27 tarkistuksesta tarkistukset nro 5, 6, 7, 9, 10, 11, 12, 13, 14, 15, 20, 21, 22, 23, 24, 25, 28, 29, 30, 31, 32, 33, 34 ja 35 on sisällytetty yhteiseen kantaan joko sellaisenaan tai hieman muutetussa sanamuodossa. Komissio voi hyväksyä nämä tarkistukset kokonaisuudessaan. Niillä joko vähennetään epäselvyyttä tai täsmennetään komiteamenettelyä. Tarkistus nro 26 hyväksytään osittain, koska komissio on samaa mieltä tarkistuksen kokonaistavoitteesta – tarkistuksessahan todetaan tulliviranomaisten velvollisuudet tilastotietojen vaihdossa. Komissio pitää kuitenkin neuvoston yhteiseen kantaan sisältyvää yleisempää sanamuotoa parempana. 3.2.2. Euroopan parlamentin tarkistukset, joita komissio ei hyväksynyt mutta jotka on sisällytetty yhteiseen kantaan kokonaan, osittain tai periaatteessa Tarkistuksella nro 18 poistetaan saatavien tietojen joukosta tuontikiintiöitä koskevat tiedot. Yhteisessä kannassakaan ei mainita niiden keräämistä. Koska nämä tiedot ovat hyvin tärkeitä yhteisön kauppa- ja maatalouspolitiikan seuraamiseksi yhteisön WTO-velvoitteita silmällä pitäen – erityisesti kun on kyse WTO:lle tehtävistä ilmoituksista EU:n sidottujen tariffikiintiöiden täyttymisestä – komissio haluaa pitää kiinni siitä, että nämä tiedot on asetettava saataville tämän asetuksen avulla. 3.2.3. Euroopan parlamentin tarkistukset, jotka komissio hyväksyi kokonaan, osittain tai periaatteessa mutta joita ei ole sisällytetty yhteiseen kantaan Ei yhtään 3.2.4. Euroopan parlamentin tarkistukset, joita komissio ja neuvosto eivät hyväksyneet ja joita ei ole sisällytetty yhteiseen kantaan Komissio on neuvoston tavoin huolissaan tarkistuksesta nro 27 , jonka mukaan tiettyjä tuontia ja vientiä koskevia tietoja ei tarvitse toimittaa Eurostatille silloin, kun sovelletaan tiettyjä yksinkertaistettuja tullimenettelyjä. Jos tämä tarkistus otettaisiin käyttöön, kaupasta katettaisiin vain osa, mikä johtaisi tietojen laadun huomattavaan heikkenemiseen. 3.2.5. Muutokset, joita neuvosto on tehnyt ehdotukseen Neuvosto esitti komission ehdotukseen seuraavia keskeisiä muutoksia: - Tilastot silloin, kun on kyse tullimuodollisuuksien ja -valvonnan yksinkertaistamisesta: Neuvosto sisällytti tekstiin uuden johdanto-osan 3 kappaleen, jossa selitetään, että tilastot on edelleen kerättävä aukottomasti myös sellaisen kaupan osalta, johon tullimenettelyjen yksinkertaistaminen vaikuttaa ja josta ei ole saatavilla tulli-ilmoituksia. Tietolähteitä käsittelevää 4 artiklaa on mukautettu uudistetussa tullikoodeksissa esitettyihin yksinkertaistamismenettelyihin. Erityisesti 4 artiklan uudessa 2 kohdassa täsmennetään, että talouden toimijan, jota yksinkertaistaminen koskee, on toimitettava tilastotiedot. 4 artiklan 5 kohdassa ja 5 artiklan 4 kohdassa pyritään vähentämään mahdollisimman pieneksi tietojenkeruusta aiheutuva kauppaan kohdistuva hallinnollinen rasitus. - Tiedonvaihto jäsenvaltioiden välillä: Neuvosto sisällytti tekstiin tarkennuksia tulevan tilastotietojen vaihtojärjestelmän toimivuuden parantamiseksi. Johdanto-osan 4 kappaleessa mainitaan sähköistä tullijärjestelmää koskeva päätös ja sen merkitys tilastojen kannalta. 7 artiklan 2 kohdassa todetaan, että tulliviranomaisten olisi varmistettava tiedonvaihto sen jäsenvaltion, jossa tulli-ilmoitus tehdään, ja määräjäsenvaltion tai todellisen vientijäsenvaltion välillä. Tällaisen tiedonvaihtojärjestelmän käynnistyspäivä on sovitettu käymään yksiin tullin automatisoidun tuonti- ja vientijärjestelmän käyttöönoton etenemisen kanssa. - Muut muutokset: Neuvosto sisällytti yhteiseen kantaansa useita puhtaasti teknisiä tai sanamuotoon liittyviä muutoksia. Joidenkin näiden muutosten vuoksi ehdotuksen rakennetta oli muutettava, minkä vuoksi johdanto-osan kappaleita ja joidenkin artiklojen kohtia jouduttiin numeroimaan uudelleen. 4. PÄÄTELMÄ Komissio voi hyväksyä neuvoston yhteisessä kannassa esitetyt muutokset, lukuun ottamatta tuontikiintiöitä koskevien tietojen poistamista. Komissio haluaa pitää kiinni niiden säilyttämisestä. [1] Euroopan parlamentin ja neuvoston asetus (EY) N:o 450/2008, annettu 23. huhtikuuta 2008, yhteisön tullikoodeksista (EUVL L 145, 4.6.2008, s. 1). [2] ”Rotterdam-ilmiöllä” tarkoitetaan sitä, että jokin ulkomaankaupan liiketoimi ilmoitetaan EU:n tilastoja varten ensin tuontina EU:n ulkopuolisesta maasta siihen EU:n jäsenvaltioon, jonka kautta tavarat ylittivät EU:n rajat ja luovutettiin vapaaseen liikkeeseen. Tämä tilastollinen kirjaus on osa Extrastat-järjestelmää. Tavaroiden liikkuminen tämän jälkeen tästä EU-maasta siihen EU-maahan, joka on todellinen lopullinen tuontivaltio, kirjataan Intrastat-järjestelmään näiden kahden EU-maan väliseksi lähetykseksi (vienti) ja saapumiseksi (tuonti). Rotterdam-ilmiötä esiintyy myös yhteisön viennin kohdalla mutta vähäisemmässä määrin. Tämä ilmiö paisuttaa ilmiölle altistuvien EU-maiden vientiä ja tuontia.